આમિર ખાને કહ્યું છે કે, તેની નારાજગી બાદ તે હવે આ ખુલાસો કરી રહ્યો છે. તેના ઈન્ટરવ્યુને ખોટી રીતે રજુ કરવામાં આવ્યો છે. ભારતમાં રહેવા બદલ તે ગર્વ અનુભવ કરે છે. ભારતને તે પ્રેમ કરે છે. ભારત સાથે જ તે જોડાયેલો છે. ઈન્ટરવ્યુમાં જે કંઈપણ વાત કરી છે તે બાબત પર તે કાયમ છે. તેને રાષ્ટ્રવિરોધી ગણાવી રહેલા લોકોને તે કહેવા માંગે છે કે ભારતીય હોવાનું તેને ગર્વ છે. આના માટે કોઈની પરવાનગીની અથવા કોઈ જાહેરાતની તેને જરૂર નથી. બીજીબાજુ તેની સાથે રહેલા લોકોનો આમિરે આભાર માન્યો છે.